arnastofnun/IGC-2024 huggingface dataset:
Breyting á XIII. viðauka við EES-samninginn Nefndarálit - þingskjal nr. 1133

131. löggjafarþing 2004–2005.

Þskj. 1133 - 606. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 179/2004 um breytingu á XIII. viðauka (Flutningastarfsemi) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Ernu S. Hallgrímsdóttur frá utanríkisráðuneyti, Sigurberg Björnsson frá samgönguráðuneyti og Þorgeir Pálsson og Kristján Þorbergsson frá Flugmálastjórn.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 179/2004 frá 9. desember 2004 um breytingu á XIII. viðauka (Flutningastarfsemi) við EES-samninginn frá 2. maí 1992, og til að fella inn í samninginn reglugerð Evrópuþingsins og ráðsins (EB) nr. 1592/2002 frá 15. júlí 2002 um sameiginlegar reglur um almenningsflug og um stofnun Flugöryggisstofnunar Evrópu.

Reglugerðin lýtur að stofnun Flugöryggisstofnunar Evrópu og skilgreinir þau verkefni sem henni eru falin, en stofnuninni er að hluta til ætlað að taka við hlutverki Flugöryggissamtaka Evrópu sem Ísland er aðili að. Flugöryggisstofnuninni verður falið að gefa út eða meta gildar tegundarviðurkenningar flugvéla og flugvélahluta og er fyrirhugað að EFTA-ríkin skuldbindi sig til að taka viðurkenningar stofunarinnar gildar og gefa ekki út slíkar viðurkenningar sjálf.

Talið er að töluverðir hagsmunir séu bundir þátttöku Íslands í Flugöryggisstofnuninni en aðildin gefur Íslandi m.a. færi á að hafa áhrif á mótun reglna og styðja við útrás íslenskra flugfélaga.

Nefndin leggur til að tillagan verði samþykkt.

Steingrímur J. Sigfússon ritar undir nefndarálitið með fyrirvara.

Alþingi, 6. apríl 2005.

Sólveig Pétursdóttir,

form., frsm.

Siv Friðleifsdóttir.

Drífa Hjartardóttir.

Rannveig Guðmundsdóttir.

Steingrímur J. Sigfússon,

með fyrirvara.

Sigurður Kári Kristjánsson.

Jónína Bjartmarz.

Þórunn Sveinbjarnardóttir.
Breyting á XVII. viðauka við EES-samninginn Þingsályktun - þingskjal nr. 1177

131. löggjafarþing 2004–2005.

Nr. 5/131.

Þskj. 1177 - 438. mál.

Þingsályktun um staðfestingu ákvörðunar sameiginlegu EES-nefndarinnar nr. 110/2004, um breytingu á XVII. viðauka (Hugverkaréttindi) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 110/2004 frá 9. júlí 2004, um breytingu á XVII. viðauka (Hugverkaréttindi) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2001/29/EB frá 22. maí 2001 um samræmingu tiltekinna þátta höfundaréttar og skyldra réttinda í upplýsingasamfélaginu.

Samþykkt á Alþingi 20. apríl 2005.
Breyting á II. viðauka við EES-samninginn Þingsályktun - þingskjal nr. 1178

131. löggjafarþing 2004–2005.

Nr. 6/131.

Þskj. 1178 - 604. mál.

Þingsályktun um staðfestingu ákvörðunar sameiginlegu EES-nefndarinnar nr. 99/2004, um breytingu á II. viðauka (Tæknilegar reglugerðir, staðlar, prófanir og vottun) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 99/2004 frá 9. júlí 2004, um breytingu á II. viðauka (Tæknilegar reglugerðir, staðlar, prófanir og vottun) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2002/98/EB frá 27. janúar 2003 um setningu gæða- og öryggisstaðla fyrir söfnun, prófun, vinnslu, geymslu og dreifingu blóðs og blóðhluta úr mönnum og um breytingu á tilskipun 2001/83/EB.

Samþykkt á Alþingi 20. apríl 2005.
Breyting á XII. viðauka við EES-samninginn Þingsályktun - þingskjal nr. 1179

131. löggjafarþing 2004–2005.

Nr. 7/131.

Þskj. 1179 - 605. mál.

Þingsályktun um staðfestingu ákvörðunar sameiginlegu EES-nefndarinnar nr. 106/2004, um breytingu á XII. viðauka (Frjálsir fjármagnsflutningar) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 106/2004 frá 9. júlí 2004, um breytingu á XII. viðauka (Frjálsir fjármagnsflutningar) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2002/47/EB frá 6. júní 2002 um samninga um fjárhagslegar tryggingarráðstafanir.

Samþykkt á Alþingi 20. apríl 2005.
Breyting á XVIII. viðauka við EES-samninginn Nefndarálit - þingskjal nr. 1196

131. löggjafarþing 2004–2005.

Þskj. 1196 - 435. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 45/2004, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn..

Frá utanríkismálanefnd.

Nefndin hefur fjallað um málið og fengið á sinn fund Ernu S. Hallgrímsdóttur frá utanríkisráðuneyti, Gylfa Kristinsson frá félagsmálaráðuneyti, Bjarna Þór Eyvindsson frá Samtökum unglækna, Gunnar Björnsson frá fjármálaráðuneyti, Guðríði Þorsteinsdóttur frá heilbrigðis- og tryggingamálaráðuneyti og Ragnar Árnason frá Samtökum atvinnulífsins.

Með tillögunni er leitað heimildar Alþingis til að staðfesta ákvörðun sameiginlegu EES- nefndarinnar nr. 45/2004 frá 23. apríl 2004, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES- samninginn frá 2. maí 1992, og til að fella inn í samninginn tilskipun Evrópuþingsins og ráðsins 2003/88/EB frá 4. nóvember 2003 um ákveðna þætti er varða skipulag vinnutíma

Vinnutímatilskipunin felur í sér lágmarksreglur um skipulag vinnutíma að teknu tilliti til öryggis og heilbrigðis starfsmanna. Tilskipunin gildir um daglegan og vikulegan lágmarkshvíldartíma, árlegt orlof, um hlé og hámarksvinnutíma á viku og tiltekna þætti í tengslum við næturvinnu, vaktavinnu og vinnumynstur.

Vinnutímatilskipunin hefur verið innleidd í íslenskan rétt að því er flestar starfsgreinar varðar. Innleiðing tilskipunar þessarar kallar á lagabreytingar hér á landi en einnig er mögulegt að innleiða efni hennar með kjarasamningum aðila vinnumarkaðarins.

Við meðferð málsins í nefndinni var einkum rætt um lækna í starfsnámi en ljóst er að vinnutími unglækna er oft og tíðum mjög langur sem kemur bæði niður á læknum og sjúklingum. Af þeim sökum telur nefndin brýnt að löggjafinn, stjórnvöld og aðilar vinnumarkaðarins bregðist við og geri nauðsynlegar breytingar sem fyrst en tilskipunin virðist veita nokkurt svigrúm hvað nokkrar stéttir varðar þar á meðal heilbrigðisstarfsmenn.

Utanríkismálanefnd leggur til að tillagan verði samþykkt.

Ögmundur Jónasson ritar undir álitið með fyrirvara.

Alþingi, 22. apríl 2005.

Sólveig Pétursdóttir,

form., frsm.

Guðmundur Árni Stefánsson.

Dagný Jónsdóttir.

Drífa Hjartardóttir.

Rannveig Guðmundsdóttir.

Ögmundur Jónasson,

með fyrirvara.

Einar K. Guðfinnsson.

Jónína Bjartmarz.

Þórunn Sveinbjarnardóttir.
Breyting á XIII. viðauka við EES-samninginn Þingsályktun - þingskjal nr. 1210

131. löggjafarþing 2004–2005.

Nr. 8/131.

Þskj. 1210 - 606. mál.

Þingsályktun um staðfestingu ákvörðunar sameiginlegu EES-nefndarinnar nr. 179/2004 um breytingu á XIII. viðauka (Flutningastarfsemi) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 179/2004 frá 9. desember 2004, um breytingu á XIII. viðauka (Flutningastarfsemi) við EES-samninginn frá 2. maí 1992, og fella inn í samninginn reglugerð Evrópuþingsins og ráðsins (EB) nr. 1592/2002 frá 15. júlí 2002 um sameiginlegar reglur um almenningsflug og um stofnun Flugöryggisstofnunar Evrópu.

Samþykkt á Alþingi 26. apríl 2005.
Breyting á XVIII. viðauka við EES-samninginn Þingsályktun - þingskjal nr. 1279

131. löggjafarþing 2004–2005.

Nr. 9/131.

Þskj. 1279 - 435. mál.

Þingsályktun um staðfestingu ákvörðunar sameiginlegu EES-nefndarinnar nr. 45/2004, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn.

Alþingi ályktar að heimila ríkisstjórninni að staðfesta fyrir Íslands hönd ákvörðun sameiginlegu EES-nefndarinnar nr. 45/2004 frá 23. apríl 2004, um breytingu á XVIII. viðauka (Öryggi og hollustuhættir á vinnustöðum, vinnuréttur og jafnrétti kynjanna) við EES-samninginn frá 2. maí 1992, og fella inn í samninginn tilskipun Evrópuþingsins og ráðsins 2003/88/EB frá 4. nóvember 2003 um ákveðna þætti er varða skipulag vinnutíma.

Samþykkt á Alþingi 3. maí 2005.
Sáttmáli um verndun mannréttinda og mannfrelsis Nefndarálit - þingskjal nr. 1322

131. löggjafarþing 2004–2005.

Þskj. 1322 - 705. mál.

Nefndarálit um till. til þál. um fullgildingu viðbótarsamnings nr. 14 við sáttmálann um verndun mannréttinda og mannfrelsis, um breytingu á eftirlitskerfi sáttmálans.

Frá utanríkismálanefnd.

Nefndin hefur fjallað um málið og fengið á sinn fund Tómas H. Heiðar frá utanríkisráðuneyti og Rögnu Árnadóttur frá dómsmálaráðuneyti.

Með tillögunni er leitað heimildar Alþingis til að fullgilda viðbótarsamning nr. 14 við sáttmálann um verndun mannréttinda og mannfrelsis frá 4. nóvember 1950 (mannréttindasáttmála Evrópu), um breytingu á eftirlitskerfi sáttmálans, sem gerður var í Strassborg 13. maí 2004.

Meginmarkmiðið með viðbótarsamningnum er að auka skilvirkni Mannréttindadómstóls Evrópu svo að markmiðum sáttmálans um vernd mannréttinda í Evrópu verði náð. Kærumálum hefur fjölgað gríðarlega undanfarin ár, aðallega vegna fjölgunar aðildarríkja, en þau eru nú orðin 45 talsins með rúmlega 800 milljónir íbúa. Með breytingunum er m.a. stefnt að því að gera dómstólnum betur kleift að einbeita sér að raunverulegum og mikilvægum álitaefnum án þess þó að raska rétti sérhvers einstaklings til að kæra meint mannréttindabrot til Mannréttindadómstólsins.

Viðbótarsamningurinn, sem samþykktur var 13. maí 2004, öðlast gildi fyrsta dag næsta mánaðar eftir að liðnir eru þrír mánuðir frá þeim degi er öll aðildarríki mannréttindasáttmálans hafa fullgilt samninginn og er stefnt að því að fullgildingarferlinu verði lokið innan tveggja ára frá undirritunardegi.

Dómsmálaráðherra hefur lagt fram frumvarp til laga um lögfestingu viðbótarsamningsins (þskj. 980, 648. mál) og er það nú til meðferðar á Alþingi.

Nefndin leggur til að tillagan verði samþykkt.

Alþingi, 3. maí 2005.

Sólveig Pétursdóttir,

form., frsm.

Dagný Jónsdóttir.

Drífa Hjartardóttir.

Rannveig Guðmundsdóttir.

Steingrímur J. Sigfússon.

Gunnar Birgisson.

Jónína Bjartmarz.

Þórunn Sveinbjarnardóttir.
Samningur ríkja Fríverslunarsamtaka Evrópu og Líbanons Nefndarálit - þingskjal nr. 1323

131. löggjafarþing 2004–2005.

Þskj. 1323 - 722. mál.

Nefndarálit um till. til þál. um fullgildingu samnings milli ríkja Fríverslunarsamtaka Evrópu og Líbanons.

Frá utanríkismálanefnd.

Nefndin hefur fjallað um málið og fengið á sinn fund Önnu Jóhannsdóttur og Jóhönnu Bryndísi Bjarnadóttur frá utanríkisráðuneyti.

Með tillögunni er leitað heimildar Alþingis til að fullgilda samning milli ríkja Fríverslunarsamtaka Evrópu (EFTA) og lýðveldisins Líbanons sem undirritaður var í Montreux í Sviss 24. júní 2004.

Í samningnum er kveðið á um afnám tolla á iðnaðarvörum, sjávarafurðum og unnum sjávarafurðum. Að því er EFTA-ríkin varðar er gert ráð fyrir að þau afnemi tolla á þeim vörum sem samningurinn nær til frá gildistöku hans en Líbanon fái aðlögunartíma á tímabilinu 2008–2015. Þó munu tollar á sjávarafurðum falla niður að langmestu leyti árið 2008. Í samningnum er einnig að finna ákvæði um vernd hugverkaréttinda, þjónustuviðskipti og úrlausn deilumála en gerður var sérstakur tvíhliða samningur um vernd fjárfestinga.

Einnig var gerður sérstakur samningur um viðskipti með landbúnaðarafurðir milli Íslands og Líbanons og mun þar kveðið á um sambærilegar tollalækkanir og réttindi og í öðrum landbúnaðarsamningum í tengslum við fríverslun.

Viðskipti Íslands og Líbanons eru frekar lítil en með gerð fríverslunarsamningsins hafa verið sköpuð tækifæri til eflingar viðskipta.

Nefndin leggur til að tillagan verði samþykkt.

Alþingi, 3. maí 2005.

Sólveig Pétursdóttir,

form., frsm.

Dagný Jónsdóttir.

Drífa Hjartardóttir.

Rannveig Guðmundsdóttir.

Steingrímur J. Sigfússon.

Gunnar Birgisson.

Jónína Bjartmarz.

Þórunn Sveinbjarnardóttir.
Samningur milli Íslands og Færeyja um fiskveiðar innan íslenskrar og færeyskrar lögsögu Nefndarálit - þingskjal nr. 1324

131. löggjafarþing 2004–2005.

Þskj. 1324 - 704. mál.

Nefndarálit um till. til þál. um staðfestingu samnings milli Íslands og Færeyja um fiskveiðar innan íslenskrar og færeyskrar lögsögu á árinu 2005.

Frá utanríkismálanefnd.

Nefndin hefur fjallað um málið og fengið á sinn fund Tómas H. Heiðar frá utanríkisráðuneyti og Jón B. Jónasson frá sjávarútvegsráðuneyti.

Með tillögunni er leitað heimildar Alþingis til að staðfesta samning milli Íslands og Færeyja um fiskveiðar innan íslenskrar og færeyskrar lögsögu á árinu 2005 sem gengið var frá með bréfaskiptum í Reykjavík og Þórshöfn 17. janúar og 15. febrúar 2005.

Í samningnum er, líkt og í samningi sömu aðila á síðasta ári, kveðið á um að færeyskum skipum sé heimilt á loðnuvertíðinni 2005/2006 að veiða allt að 10.000 lestir af loðnu innan lögsögu Íslands úr veiðiheimildum sem fengnar eru með samningum færeyskra og grænlenskra stjórnvalda. Þá er kveðið á um gagnkvæmar heimildir skipa hvors aðila til kolmunnaveiða innan lögsögu hins á árinu 2005 og að íslenskum skipum verði heimilt að veiða allt að 1.300 lestir af makríl og 2.000 lestir af síld annarri en norsk-íslenskri innan færeyskrar lögsögu á árinu 2005 auk ákvæðis um gagnkvæma heimild til tilraunaveiða á túnfiski innan lögsögu hvors aðila. Loks er í samningnum kveðið á um gagnkvæma heimild skipa hvors aðila til veiða á norsk-íslenskri síld innan lögsögu hins á árinu 2005. Samningurinn kveður því á um allar veiðar á uppsjávarfiski í lögsögu hvors aðila fyrir komandi veiðitímabil.

Nefndin vekur athygli á því að áður en samningur þessi var gerður var á grundvelli samnings landanna frá 1976 um heimildir Færeyinga til veiða í lögsögu Íslands ákveðið að færeyskum skipum væri heimilt að veiða 5.600 lestir af botnfiski við Ísland á árinu 2005, en þar er um óbreyttar veiðiheimildir að ræða frá fyrra ári.

Nefndin leggur til að tillagan verði samþykkt.

Alþingi, 3. maí 2005.

Sólveig Pétursdóttir,

form., frsm.

Dagný Jónsdóttir.

Drífa Hjartardóttir.

Rannveig Guðmundsdóttir.

Steingrímur J. Sigfússon.

Gunnar Birgisson.

Jónína Bjartmarz.

Þórunn Sveinbjarnardóttir.
Kynning á íslenskri list í sendiskrifstofum Íslands Nefndarálit - þingskjal nr. 1353

131. löggjafarþing 2004–2005.

Þskj. 1353 - 296. mál.

Nefndarálit um till. til þál. um kynningu á íslenskri list og hönnun í sendiskrifstofum Íslands.

Frá utanríkismálanefnd.

Nefndin hefur fjallað um málið og fengið á sinn fund Elínu Flygenring frá utanríkisráðuneyti.

Umsagnir um málið bárust nefndinni frá Arkitektafélagi Íslands, Félagi húsgagna- og innanhússarkitekta, Hafnarborg – menningar- og listastofnun Hafnarfjarðar, Íslenskri tónverkamiðstöð, Íslenskri grafík, Listasafni Árnesinga, Listasafni Íslands, Listasafni Sigurjóns Ólafssonar, Listasafni Reykjavíkur, Ljósmyndasafni Reykjavíkurborgar, Myndlistaskólanum í Reykjavík, Sambandi íslenskra myndlistarmanna og Þjóðminjasafni Íslands.

Með tillögunni er lagt til að ríkisstjórninni verði falið að móta stefnu til þess að koma íslenskri list og hönnun í sem víðustum skilningi á framfæri í sendiskrifstofum Íslands erlendis enda er eitt af hlutverkum þeirra að sinna menningarmálum. Tillagan stefnir þannig að því að greiða götu íslenskrar listar og nytjalistar á erlendri grund.

Samkvæmt upplýsingum frá utanríkisráðuneytinu hefur um allnokkurt skeið verið unnið að kynningu á íslenskri list erlendis. Nefndin telur að heildstæð stefnumótun af hálfu ríkisstjórnarinnar í kynningarmálum mundi styðja vel við það starf sem utanríkisráðuneyti hefur innt af hendi í þessum málaflokki.

Ljóst er að einhver kostnaður mun fylgja kynningarstarfinu en það verður óhjákvæmilegur hluti af stefnumótun ríkisstjórnarinnar að gera tillögur til Alþingis um fjárveitingar þegar áætlanir liggja fyrir.

Nefndin leggur til að tillagan verði samþykkt.

Alþingi, 3. maí 2005.

Sólveig Pétursdóttir,

form., frsm.

Drífa Hjartardóttir.

Rannveig Guðmundsdóttir.

Steingrímur J. Sigfússon.

Gunnar Birgisson.

Jónína Bjartmarz.

Þórunn Sveinbjarnardóttir.
Breyting á bókun 4 við samninginn milli EFTA-ríkjanna Nefndarálit - þingskjal nr. 1364

131. löggjafarþing 2004–2005.

Þskj. 1364 - 614. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 79/2004 og samnings EFTA-ríkjanna um breytingu á bókun 4 við samninginn milli EFTA-ríkjanna um stofnun eftirlitsstofnunar og dómstóls.

Frá meiri hluta utanríkismálanefndar.

Nefndin hefur fjallað um málið og fengið á sinn fund Kristján Andra Stefánsson og Finn Þór Birgisson frá utanríkisráðuneyti, Áslaugu Árnadóttur og Jónínu S. Lárusdóttir frá viðskiptaráðuneyti, Davíð Þór Björgvinsson, fyrrverandi prófessor, og Stefán Má Stefánsson prófessor.

Með tillögunni er leitað eftir heimild Alþingis til að staðfesta ákvörðun sameiginlegu EES-nefndarinnar nr. 79/2004 og samning EFTA-ríkjanna um breytingu á bókun 4 við samninginn milli EFTA-ríkjanna um stofnun eftirlitsstofnunar og dómstóls.

Með tillögunni er verið að innleiða nýjar reglur á EES-svæðinu um samruna fyrirtækja eða samfylkingu eins og það hefur nú verið nefnt. Eitt meginmarkmiðið er að Eftirlitsstofnun EFTA fái sömu heimildir til eftirlits með samfylkingum fyrirtækja og framkvæmdastjórn EB hefur verið veitt með samrunareglugerðinni. EFTA-ríkjunum verður heimilt að vísa samrunamálum til Eftirlitsstofnunar EFTA ef samruni hefur áhrif á viðskipti milli eins eða fleiri EB- ríkja og eins eða fleiri EFTA-ríkja svo framarlega sem hætta er á að samruni hafi umtalsverð áhrif á samkeppni á yfirráðasvæði viðkomandi ríkis. Hingað til hefur EFTA-ríkjunum verið heimilt að framsenda samrunamál til Eftirlitsstofnunar EFTA en sá möguleiki mun ekki hafa verið nýttur. Nýmæli er að heimilt verður að framsenda samrunamál frá EFTA-ríki til framkvæmdastjórnar EB.

Með samrunareglugerðinni og breytingu á bókun 4 við samning EFTA-ríkjanna um stofnun eftirlitsstofnunar og dómstóls er verið styrkja eftirlitsheimildir stofnana EFTA og EB en almenna reglan er sú að innlendum réttarfarsreglum verður fylgt ef rannsókn fer fram hér á landi.

Málið hefur verið ítarlega rætt á fundum nefndarinnar. Nefndin hélt sameiginlegan fund með efnahags- og viðskiptanefnd Alþingis þar sem farið var yfir helstu efnisatriði málsins, en fyrir þeirri nefnd liggur frumvarp til samkeppnislaga sem m.a. er ætlað að innleiða efni þeirra EES-gerða sem hér um ræðir (þskj. 883, 590. mál). Þá hefur nefndin aflað viðbótarupplýsinga frá viðskiptaráðuneyti.

Prentað upp á ný.

Meiri hlutinn telur rétt að vekja athygli á því að fremur ólíklegt er að ákvæði samrunareglugerðarinnar komi til framkvæmda á Íslandi vegna skilyrða um veltumörk fyrirtækja sem um ræðir. Árleg heildarvelta samstæðu þarf almennt að nema 5 milljörðum evra eða meira svo að samrunareglurnar eigi við.

Meiri hlutinn leggur til að tillagan verði samþykkt.

Rannveig Guðmundsdóttir og Þórunn Sveinbjarnardóttir skrifa undir álitið með fyrirvara.

Alþingi, 3. maí 2005.

Sólveig Pétursdóttir,

form., frsm.

Drífa Hjartardóttir.

Rannveig Guðmundsdóttir,

með fyrirvara.

Gunnar Birgisson.

Jónína Bjartmarz.

Þórunn Sveinbjarnardóttir,

með fyrirvara.
Samgönguáætlun fyrir árin 2005–2008 Nefndarálit - þingskjal nr. 1367

131. löggjafarþing 2004–2005.

Þskj. 1367 - 721. mál.

Nefndarálit um till. til þál. um fjögurra ára samgönguáætlun fyrir árin 2005–2008.

Frá meiri hluta samgöngunefndar.

Nefndin hefur fjallað um málið og fengið á sinn fund Ragnhildi Hjaltadóttur, Unni Gunnarsdóttur, Ingimund Sigurbergsson og Stefán Eirík Stefánsson frá samgönguráðuneyti, Kristján Vigfússon og Sigurð Áss Grétarsson frá Siglingastofnun, Þorgeir Pálsson flugmálastjóra og Jón Rögnvaldsson vegamálastjóra.

Umsagnir bárust frá fjölda sveitarfélaga og samtökum þeirra auk umsagna frá stofnunum og frjálsum félagasamtökum.

Meiri hlutinn leggur til eftirfarandi breytingar á einstökum hlutum tillögunnar:

Flugmálaáætlun: Meiri hlutinn leggur til lagfæringu á töflum undir liðnum 2.1.

Siglingaáætlun: Meiri hlutinn leggur ekki til breytingar á siglingaáætlun.

Vegáætlun: Frá því að tillagan var lögð fram á þingi hafa fulltrúar Vegagerðarinnar fundað með þingmönnum hvers kjördæmis og kynnt vegáætlun og rætt mögulegar breytingar. Fulltrúi Vegagerðarinnar kom á fund nefndarinnar 3. maí og kynnti niðurstöður funda sinna með þingmönnum og byggjast breytingartillögur meiri hlutans á vegáætlun á þeim.

Gert er réð fyrir því að vinnuhópur um samgöngur til Vestmannaeyja ljúki störfum haustið 2005. Í kjölfar þeirra niðurstaðna þarf að taka afstöðu til samgöngukosta við Vestmannaeyjar, svo sem jarðgöng, nýja ferju, flug og hafnaraðstöðu, og ljóst að til þeirrar niðurstöðu þarf að líta á næstu missirum.

Meiri hlutinn leggur til eftirfarandi breytingar á tillögunni:

1. Lagt er til að 10 millj. kr. færist á milli verkefna á árinu 2008 undir liðnum stofnkostnaður í kafla 2.1 auk þess að töflur verði lagfærðar.

2. Lagt er til að allar áætlaðar fjárveitingar vegáætlunar á árunum 2006, 2007 og 2008 verði hækkaðar til áætlaðs verðlags ársins 2006, eða um 3,5% (vísitala Vegagerðarinnar).

3. Liðir 4.1 Fjármál og 4.2 Sundurliðun einstakra gjaldaliða breytist þar að auki í samræmi við upplýsingar sem fulltrúar Vegagerðarinnar færðu nefndinni eftir fundi með þingmönnum kjördæma.

4. Breytingar verði gerðar á nöfnum og lýsingum einstaka vega undir lið 4.3.

a. 214 Kerlingardalsvegur: Af Hringvegi að Kerlingardal. Í tillögunni er lagt til að hann nái aðeins að Höfðabrekku.

b. 435 Nesjavallavegur verði 435 Nesjavallaleið en Nesjavallavegur er heitir eldri leiðar. Leiðinni verði lýst svo: Af Hafravatnsvegi sunnan við Miðdal, um Miðdalsheiði, sunnan við Eiturhól á Mosfellsheiði, um Dyrafjöll, á Grafningsveg efri norðan Nesjavalla.

c. 365 Gjábakkavegur verði 365 Lyngdalsheiðarvegur.

d. 862 Hómatungnavegur verði 862 Dettifossvegur.

Meiri hlutinn leggur til að tillagan verði samþykkt með framangreindum breytingum sem gerð er tillaga um í sérstöku þingskjali.

Alþingi, 6. maí 2005.

Hjálmar Árnason,

form., frsm.

Arnbjörg Sveinsdóttir.

Guðjón Hjörleifsson.

Einar K. Guðfinnsson.

Magnús Stefánsson.
Stefna í fjarskiptamálum 2005–2010 Nefndarálit - þingskjal nr. 1371

131. löggjafarþing 2004–2005.

Þskj. 1371 - 746. mál.

Nefndarálit um till. til þál. um stefnu í fjarskiptamálum fyrir árin 2005–2010.

Frá samgöngunefnd.

Nefndin hefur fjallað um málið samhliða 738. máli, frumvarpi til laga um breytingu á lögum um fjarskipti, nr. 81/2003, og fengið á sinn fund sömu gesti og í því máli.

Nefndin leggur til að kaflar tillögunnar verði númeraðir en að öðru leyti verði hún samþykkt óbreytt.

Jón Bjarnason sat fund nefndarinnar sem áheyrnarfulltrúi við afgreiðslu málsins og er samþykkur áliti þessu.

Alþingi, 6. maí 2005.

Hjálmar Árnason,

form., frsm.

Arnbjörg Sveinsdóttir.

Björgvin G. Sigurðsson.

Bryndís Hlöðversdóttir.

Guðjón Hjörleifsson.

Guðjón A. Kristjánsson.

Einar K. Guðfinnsson.

Kristján L. Möller.

Magnús Stefánsson.
Samgönguáætlun fyrir árin 2005–2008 Breytingartillaga - þingskjal nr. 1372

131. löggjafarþing 2004–2005.

Þskj. 1372 - 721. mál.

Breytingartillögur við till. til þál. um fjögurra ára samgönguáætlun fyrir árin 2005–2008, og brtt. á þskj. 1368.

Frá Gunnari Birgissyni.

1. Við kafla 2.2.2.1 Grunnnet. Liðurinn Egilsstaðaflugvöllur hljóði svo:

2. Kafli 4.1.5 Stofnkostnaður á þskj. 1368 hljóði svo:

3. Kafli 4.2.1.2. Verkefni á höfuðborgarsvæði á þskj. 1368 hljóði svo:

4. Kafli 4.2.1.3 Verkefni á landsbyggð á þskj. 1368 hljóði svo:

5. Kafli 4.2.1.5 Jarðgangaáætlun á þskj. 1368 hljóði svo:

6. Við kafla 4.2.2.4 Þjóðgarðavegir á þskj. 1368. Liðurinn Útnesvegur hljóði svo:

7. Við upptalningu á vegum í Suðvesturkjördæmi í kafla 4.3.1 Stofn- og tengivegir eftir kjördæmum á þskj. 1368:

a. Lýsingin á Elliðavatnsvegi orðist svo: Af Breiðholtsbraut um Vatnsendaveg að bæjarmörkum Garðabæjar, (þaðan í Hafnarfjörð) og síðan á Reykjanesbraut ofan Hafnarfjarðar.

b. Við bætist tveir nýir vegir:

– Kársnesbraut: Frá Hafnarfjarðarvegi um Vesturvör og að Kópavogshöfn.

– Ásbraut: Frá Reykjanesbraut svo um Fornubúðir að Hafnarfjarðarhöfn.